Sfânta Ana

Lago Sfânta Ana (rumane Lacul Sfânta Ana – "Lago Sankta Ana", angle Lake Saint Ann, hungare Szent Anna-tó, sent ana to) estas kratera lago situanta en la vulkana kratero nomita Ciomatu Maru en la montaro "Puciosul" en la orientaj Karpatoj, proksime de Băile Tuşnad (Tusnád) en la natura rezervejo Mohoş en Distrikto Harghita en Rumanio. Ĝi havas areon de 220.000 m² kaj maksimuman profundon de 7 metroj. Ĝia plej granda profundo ekde 1870 konstante plimalgrandiĝas (tiam estis 12 m.). Ĝi ricevas sian akvon nur el pluvakvo. Ĝi estas unu el la plej allogaj naturaj belaĵoj de Rumanio. La lago estas romkatolika pilgrimloko.